
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 681 

8 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση Κανονισμού «Τροποποίηση του αριθ. 42/91 
Κανονισμού Τροποποίηση του αριθ. 32/84 Κανονι¬ 
σμού «Εφοδιασμός των Υπηρεσιών και του Προσω¬ 
πικού του Λιμενικού Σώματος με οπλισμό» . 1 

Χορήγηση άδειας ασκήσεως επαγγέλματος Κοινών. 
Λειτουργού στην Ελευθερία Ζησιμοπούλου του 

Αποστ., κάτοικο Πατρών . 2 

Χορήγηση άδειας ασκήσεως επαγγέλματος Κοινών. 
Λειτουργού στη Βασιλική Νικολοπούλου του Γεωρ¬ 
γίου, κάτοικο Πατρών . 3 

Μεταβίβαση άδειας ίδρυσης και λειτουργίας Κλινικής 

«ΛΗΤΩ». 4 

Σύσταση ίδιου Νομικού Προσώπου στο Δήμο Καλυ- 
μνϊων Ν. Δωδεκανήσου με την επωνυμ'ια «ΔΗΜΟΤΙ¬ 
ΚΟΣ ΟΡΓΑΝΙΣΜΟΣ ΠΡΟΝΟΙΑΣ ΚΑΛΥΜΝΟΥ 

(ΔΟΠΚ)» . 5 

Ψήφιση Ο.Ε.Υ. του Συμβουλίου Περιοχής της 1 ης Εδα¬ 
φικής Περιφέρειας Ν. Λάρισας . 6 

Σύσταση ίδιου Νομικού Προσώπου στο Δήμο Τυρνάβου 
Ν. Λάρισας με την επωνυμία «Οργανισμός μέριμνας 
και κοινωνικής Αλληλεγγύης Δήμου Τυρνάβου» .. 7 
Κατάργηση Αστυνομικών Διατάξεων . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4128/9/97 (1) 

Κύρωση Κανονισμού «Τροποποίηση του αριθ. 42/91 Κα¬ 
νονισμού Τροποποίηση του αριθ. 32/84 Κανονισμού 
«Εφοδιασμός των Υπηρεσιών και του Προσωπικού του 
Λιμενικού Σώματος με οπλισμό». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τη διάταξη του άρθρου 16 παρ. 4 του 
Ν.Δ. 530/1970 «Περί Λιμενοφυλάκων» (ΦΕΚ10Α71970), 
αποφασίζουμε: 

Κυρώνουμε τον με ημερομηνία 15.7.1997 αριθ. 58 Κα¬ 
νονισμό «Τροποποίηση του αριθ. 42/91 Κανονισμού 
«Τροποποίηση του αριθ. 38/84 Κανονισμού Εφοδιασμός 
των Υπηρεσιών και του Προσωπικού Λ.Σ. με οπλισμό» ο 
οποίος αποτελείται από ένα άρθρο και ισχύει από τη δημο¬ 


σίευσή του στην Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιουλίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΚΑΝΟΝΙΣΜΟΣ ΑΡΙΘ. 58 

Τροποποίηση του αριθ. 42/91 Κανονισμού «Τροποποίηση 

του αριθ. 38/84 Κανονισμού «Εφοδιασμός των Υπηρε¬ 
σιών και του Προσωπικού ΛΣ με οπλισμό». 

Άρθρο μόνο 

Η παρ. 2 του άρθρου 4 του Κανονισμού 32/84 «Εφοδια¬ 
σμός των Υπηρεσιών και του Προσωπικού του Λιμενικού 
Σώματος με οπλισμό» (ΦΕΚ 37 Β'/84) που αντικαταστά- 
θηκε με το άρθρο μόνο του αριθ. 42/91 Κανονισμού (ΦΕΚ 
140 Β791), αντικαθίσταται εκ νέου ως εξής: 

1. «2. Οι εν ενεργεία Αξιωματικοί, Ανθυπασπιστές, Υπα- 
ξιωματικοί ΛΣ και Λ/Φ προκειμένου να κατέχουν νόμιμα 
ιδιωτικά περίστροφο ή πιστόλι, οφείλουν προηγουμένως 
να έχουν εφοδιασθεί με ειδική άδεια που χορηγείται από 
τον Α’ Υπαρχηγό ΛΣ, εφόσον συντρέχουν οι ακόλουθες 
προϋποθέσεις: 

(α) Να μην έχουν καταδικασθεί αμετάκλητα: 

(1) Για πράξεις που προβλέπονται και τιμωρούνται σε 
βαθμό κακουργήματος. 

(2) Για παραβάσεις των νόμων περί ναρκωτικών και προ¬ 
στασίας της κοινωνίας από το οργανωμένο έγκλημα και 
για παραβάσεις που αφορούν την αλιεία με εκρηκτικές 
ύλες ή τοξικές ουσίες. 

(3) Για οποιοδήποτε πλημμέλημα που διώκεται αυτε- 
πάγγελτα και τελείται με πρόθεση για το οποίο επιβλή¬ 
θηκε στον υπαίτιο αμετακλήτως η ποινή φυλάκισης του¬ 
λάχιστον ενός (1) έτους. 

(β) Να παρέχουν τα εχέγγυο ασφαλούς φύλαξης και 
χρήσης του κατεχομένου όπολου και να μην πάσχουν ή να 
μην έχουν νοσηλευθεί για ψυχασθένεια, ψυχοπάθεια ή 
άλλες ψυχονευρωτικές καταστάσεις. 

(γ) Να υπάρχουν σοβαροί λόγοι για τους οποίους κρ'ινε- 
ται αναγκαία η οπλοκατοχή και οπλοφορία. 

2. Για την έκδοση της άδειας οπλοκατοχής - οπλοφο- 
ρίας απαιτούνται τα ακόλουθα δικαιολογητικά: 

α) Αίτηση του ενδιαφερομένου στην οποία να αναφέρο- 
νται σαφώς οι λόγοι για τους οποίους επιθυμεί την έγκριση 
και έκδοση σχετικής αδείας. 

β) Πιστοποιητικό Στρατιωτικού ή Κρατικού Νοσοκο¬ 
μείου, από το οποίο να προκύπτει η κατάσταση της ψυχι¬ 
κής υγείας του ενδιαφερομένου. 

γ) Υπεύθυνη δήλωση του Ν. 1599/86 στην οποία ο εν¬ 
διαφερόμενος θα δηλώνει ότι δεν εμπίπτει σε μία από τις 
περιπτώσεις της παραγράφου 1 (α) του παρόντος Κανονι¬ 
σμού. 

3. Ανάκληση της χορηγηθείσης άδειας γίνεται εάν 
εκλείψει μία ή περισσότερες προϋποθέσεις βάσει των 
οποίων χορηγήθηκε. 

4. Αξιωματικοί και Ανθυπασπιστές ΛΣ που έχουν άδεια 
κατοχής ιδιωτικού πιστολιού ή περιστρόφου με βάση τις 
προϊσχύουσες διατάξεις οφείλουν να εφοδιασθούν με την 
κατά τις διατάξεις του παρόντος απαιτούμενη άδεια μέσα 
σε προθεσμία δύο (2) μηνών από τη δημοσίευση του πα¬ 
ρόντος. Ο τύπος της χορηγούμενης άδειας κατοχής ιδιω¬ 
τικού πιστολιού ή περιστρόφου και οπλοφορίας, καθορί¬ 
ζεται στο επισυναπτόμενο παράρτημα. Στη Διεύθυνση 
Προσωπικού ΛΣ τηρείται ιδιαίτερο βιβλίο αδειών κατοχής 
ιδιωτικών πιστολιών ή περιστρόφων από το δικαιούμενο 
προσωπικό ΛΣ. 

Πειραιάς 15 Ιουλίου 1997 
Ο Αρχηγός Λ.Σ. 

Αντιναύαρχος Λ.Σ. Π. ΟΥΣΑΝΤΖΟΠΟΥΛΟΣ 


ΠΑΡΑΡΤΗΜΑ ΤΟΥ ΑΡΙΘ. 58/97 ΚΑΝΟΝΙΣΜΟΥ 
Άδεια κατοχής ιδιωτικού περιστρόφου ή πιστολιού και 
οπλοφορίας. 

Ο ΥΠΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α. Τη διάταξη του άρθρου 16 παρ. 4 του Ν.Δ. 530/1970 
«Περί Λιμενοφυλάκων» (ΦΕΚ 100Α71970). 

β. Τον αριθ. 32/13.1.1984 Κανονισμό «Εφοδιασμός 
των Υπηρεσιών και του προσωπικού του Λιμενικού Σώμα¬ 
τος με οπλισμό». 

γ. Την αριθ. 11313/1 /84/17.1.84 απόφαση του Υπουρ¬ 
γού Εμπορικής Ναυτιλίας για την κύρωση του Κανονισμού 
Εφοδιασμού των Υπηρεσιών και του προσωπικού του Λ.Σ. 
με οπλισμό» (ΦΕΚ 37 Β725.1.84). 

δ. Τον αριθ. 58/97 Κανονισμό «Τροποποίηση του αριθ. 
42/91 Κανονισμού τροποποίηση του αριθ. 32/84 Κανονι¬ 
σμού «Εφοδιασμός των Υπηρεσιών και του Προσωπικού 
του Λιμενικού Σώματος με οπλισμό». 

ε. Την αριθ. 4128/9/97/18.7.97 απόφαση του Υπουρ¬ 
γού Εμπορικής Ναυτιλίας «Κύρωση Κανονισμού» «Τροπο¬ 
ποίηση του αριθ. 42/91 Κανονισμού τροποποίηση του 
αριθ. 32/84 Κανονισμού «Εφοδιασμός των Υπηρεσιών και 
του Προσωπικού του Λιμενικού Σώματος με οπλισμό» 
(ΦΕΚ 140 Β71991). 

στ. Τις διατάξεις του Νόμου 2168/93 (ΦΕΚ 147 Α793), 
αποφασίζουμε: 

1. Χορηγούμε στον.να κατέχει και φέρει με στολή ή 

πολιτική περιβολή το αριθ.ιδιωτικό πιστόλι ή περί¬ 
στροφο τύπου.με φυσίγγια. 


2. Ο παραπάνω υποχρεούται να φυλάσσει το προανα- 
φερόμενο όπλο με ευθύνη του, να συμμορφώνεται με τις 
διατάξεις του αριθ. 32/84 Κανονισμού, όπως αυτός τρο¬ 
ποποιήθηκε και ισχύει σήμερα και να επιδεικνύει την πα¬ 
ρούσα στα εντεταλμένα για την τήρηση της δημόσιας τά- 
ξεως και αφάλειας Όργανα. 

3. Η παρούσα άδεια ισχύει μέχρι την ανάκλησή της. 

- ♦ - 

Αριθ. 8878 (2) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Ελευθερία Ζησιμοπούλου του Αποστ., 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την απόφαση του Νομάρχη 8878/24.7.97 χορηγή¬ 
θηκε στην κοινωνική λειτουργό Ελευθερία Ζησιμοπούλου 
του Αποστ., κάτοικο Πατρών, άδεια ασκήσεως επαγγέλ¬ 
ματος Κοινών. Λειτουργού. 

Πάτρα, 24 Ιουλίου 1997 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

-φ- 

Αριθ. 9173 (3) 

Χορήγηση άδειας ασκήσεως επαγγέλματος Κοινών. Λει¬ 
τουργού στη Βασιλική Νικολοπούλου του Γεωργίου, 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την απόφαση του Νομάρχη 9173/24.7.97 χορηγή¬ 
θηκε στην κοινωνική λειτουργό Βασιλική Νικολοπούλου 
του Γεωργίου, κάτοικο Πατρών, άδεια ασκήσεως επαγ¬ 
γέλματος Κοινών. Λειτουργού. 

Πάτρα, 24 Ιουλίου 1997 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

- ♦ - 

Αριθ. Δ.Υ.Π. 6912 (4) 

Μεταβίβαση άδειας ίδρυσης και λειτουργίας Κλινικής 
«ΛΗΤΩ». 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις των Β.Δ. 451 /62 και 521 /63 «περί τρο- 
ποποιήσεως και συμπληρώσεως των διατάξεων περί ιδιω¬ 
τικών κλινικών κ.λπ.». 

2. Τα Π.Δ. 247/91 και 517/91 «όροι, προϋποθέσεις και 
διαδικασίες για ίδρυση, λειτουργία και μεταβίβαση ιδιωτι¬ 
κών κλινικών». 

3. Τις αριθ. Κ.Υ. 5235/18.7.77 και Κ.Υ. 2726/7.8.78 
άδειες ίδρυσης και λειτουργίας αντίστοιχα Μαιευτικής Γυ- 
ναικολογικής κλινικής υπό την επωνυμία «ΛΗΤΩ» στη 
Δράμα επ’ ονόματι του ιατρού Μαντζουράνη Κων/νου. 

4. Τις αιτήσεις των ενδιαφερομένων Μαντζουράνη 
Κων/νου, Μαντζουράνη Σωτηρίας, Μαντζουράνη Σταμα- 
τίας, Μαντζουράνη Γεωργίου, Μαντζουράνη Στέλλας για 
μεταβίβαση και αποδοχή της άδειας ίδρυσης και λειτουρ- 

γΐας επ’ ονόματι όλων, αποφασίζουμε: 

Μεταβιβάζουμε τις άδειες ίδρυσης και λειτουργίας της 
Μαιευτικής - Γυναικολογικής κλινικής «ΛΗΤΩ» του ιατρού 
Μαντζουράνη Κων/νου του Σταματίου που βρίσκεται στη 
Δράμα και επί της οδού Βελισσαρίου 2 στους*, 
α) Μαντζουράνη Κωνσταντίνο του Σταματίου 
β) Μαντζουράνη Σωτηρία σύζυγο Μαντζουράνη Κων/ 
νου 

γ) Μαντζουράνη Σταματία του Κων/νου 
δ) Μαντζουράνη Γεωργίου του Κων/νου 
ε) Μαντζουράνη Στέλλα του Κων/νου όπως έχει ήτοι: 


θάλαμος Νο 3 θέση Α’ κλίνες 2 

θάλαμος Νο 4 θέση Α’ κλίνες 2 

θάλαμος Νο 1 θέση ΒΑ' κλίνες 2 

θάλαμος Νο 2 θέση ΒΑ* κλίνες 2 

θάλαμος Νο 8 θέση Γ’ κλίνες 2 

θάλαμος Νο 9 θέση Γ* κλίνες 2 

Σύνολο 1 2 


Επιστημονικός υπεύθυνος και Διοικητικός Διευθυντής 
της εν λόγω κλινικής είναι ο ιατρός Μαντζουράνης Κων/ 
νος, Μαιευτήρας - Γυναικολόγος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Δράμα, 21 Ιουλίου 1997 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 
-♦- 

Αριθ. 5099 (5) 

Σύσταση ίδιου Νομικού Προσώπου στο Δήμο Καλυμνίων 
Ν. Δωδεκανήσου με την επωνυμία «ΔΗΜΟΤΙΚΟΣ ΟΡ¬ 
ΓΑΝΙΣΜΟΣ ΠΡΟΝΟΙΑΣ ΚΑΛΥΜΝΟΥ (ΔΟΠΚ)». 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΔΩΔΕΚΑΝΗΣΟΥ 
Έχοντας υπόψη: 

1) Τις διατάξεις του άρθρου 203 του Π.Δ. 410/95 
(ΔΚΚ). 

2) Την αριθμ. 64/1997 απόφαση του Δημοτικού Συμ¬ 
βουλίου Καλύμνου, αποφασίζουμε: 

1) Συστήνουμε στο Δήμο Καλυμνίων του Νομού Δωδε¬ 
κανήσου, ίδιο Νομικό Πρόσωπο με την επωνυμία «ΔΗΜΟ¬ 
ΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ ΚΑΛΥΜΝΟΥ 
(Δ.Ο.Π.Κ.)». 

2. Σκοπός του Νομικού αυτού Προσώπου είναι: 
α) Οργάνωση του δικτύου κοινωνικών παροχών προς 
τους κατοίκους του νησιού. 

β) Διανομή παρασκευασμένου, συσκευασμένου με σύγ¬ 
χρονες προδιαγραφές φαγητού στους κατοίκους της νή¬ 
σου Καλύμνου που ευρίσκονται σε καταστάσεις εκτάκτου 
ανάγκης. 

γ) Παροχή χρηματικών βοηθημάτων και πρακτικής συ¬ 
μπαράστασης σε όσους μόνιμους κατοίκους του νησιού 
αποδεδειγμένα αδυνατούν να αντιμετωπίσουν έκτακτες 
και επείγουσες ανάγκες υγείας και ανάγκες επιβίωσης, 
δ) Ίδρυση και λειτουργία παιδικών κατασκηνώσεων, 
ε) Διαφώτιση και ενημέρωση για σοβαρά ιατροκοινωνικά 
προβλήματα στους κατοίκους του νησιού. 

στ) Προστασία - μέριμνα για τη διαφύλαξη της κοινωνι¬ 
κής ένταξης ή επανένταξης ατόμων ή ομάδων ατόμων με 
ειδικές ανάγκες. 

ζ) Οργάνωση εκδηλώσεων, προβολών, διαλέξεων, συ¬ 


νεδρίων για σημαντικά κοινωνικά θέματα με στόχο την κοι¬ 
νωνική ανάπτυξη της πόλης και της ευρύτερης περιο¬ 
χής* 

η) Παροχή συμβουλευτικής υποστήριξης από ειδικευ¬ 
μένο επιστημονικό προσωπικό. 

θ) Συστηματική καταγραφή των ατόμων ή των ομάδων 
ατόμων που χρειάζονται οποιοσδήποτε μορφής κοινωνι¬ 
κοοικονομική βοήθεια. 

ι) Εκπόνηση μελετών με τα κοινωνικά δεδομένα της Κα¬ 
λύμνου με στόχο την αξιοποίηση των συμπερασμάτων, σε 
παρεμβάσεις για τη βελτίωση των όρων ζωής ατόμων ή 
ομάδων ατόμων. 

ια) θεσμική κατοχύρωση της κοινωνικής εργασίας και 
προβολή της κοινωνικής αλληλεγγύης. 

ιβ) Αξιοποίηση των πόρων και επιστημονικών δεδομέ¬ 
νων που διατίθενται από συναφή με το αντικείμενο λει¬ 
τουργίας του Οργανισμού, ευρωπαϊκά και εθνικά προ¬ 
γράμματα. 

ιγ) Οργάνωση και εποπτική παρακολούθηση της λει¬ 
τουργίας όλων των κοινωνικών υπηρεσιών που υπάρχουν 
στο Δήμο Καλυμνίων. 

ιδ) Συγκέντρωση ειδών ιματισμού και ειδών διατροφής 
για την κάλυψη εκτάκτων αναγκών. 

3. Έδρα του Νομικού Προσώπου θα είναι το Δημοτικό 
ακίνητο του ΚΑΠΗ. 

4. Πόροι του Νομικού Προσώπου αυτού είναι: 

α) Η ετήσια επιχορήγηση του Δήμου, η οποία ανέρχεται 
στο ύψος των 10.000.000 δρχ. και προσαυξάνεται ανά¬ 
λογα με τις ανάγκες λειτουργίας και τα προγράμματα δρα¬ 
στηριοτήτων του Οργανισμού. 

β) Κάθε είδους εισφορές, συνδρομές, επιχορηγήσεις, 
δωρεές, κληρονομιές και κληροδοτήματα. 

γ) Εισπράξεις από το αντίτιμο προϊόντων των δραστη¬ 
ριοτήτων και υπηρεσιών που παρέχονται από το Νομικό 
Πρόσωπο. 

δ) Πρόσοδοι από την περιουσία του Οργανισμού, 
ε) Ευρωπαϊκά και εθνικά προγράμματα κοινωνικής πολι¬ 
τικής. 

5. Το Νομικό Πρόσωπο διοικείται από 7μελές Διοικητικό 
Συμβούλιο, που αποτελείται από τους: 

α) Τον εκάστοτε Δήμαρχο ή Αντιδήμαρχο, που ορίζει ο 
Δήμαρχος ως Πρόεδρο. 

β) Πέντε Δημοτικούς Συμβούλους, εκ των οποίων οι δύο 
είναι εκπρόσωποι της μειοψηφίας και 
γ) Έναν Κοινωνικό Λειτουργό υπάλληλο του Δήμου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και το Γραμματέα αυτού. 

Η θητεία του Δ.Σ. ακολουθεί τη δημοτική περίοδο. 

6. Το Νομικό Πρόσωπο εκπροσωπείται στα Δικαστήρια 
και σε κάθε άλλη Αρχή από τον Πρόεδρο και όταν αυτός 
κωλύεται ή απουσιάζει από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Καλυ¬ 
μνίων ύψους 10.000.000 δρχ. στον ΚΑ 212.98 και για το 
τρέχον έτος 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 16 Ιουλίου 1997 

Με εντολή Γεν. Γραμ. Περιφέρειας 
Ο Αναπλ. Περιφ. Διευθυντή 
Ρ. ΡΙΖΟΠΟΛΟΣ 

-♦- 

Αριθ. 12822 (6) 

Ψήφιση Ο.Ε.Υ. του Συμβουλίου Περιοχής της 1ης Εδαφι¬ 
κής Περιφέρειας Ν. Λάρισας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 8 παρ. 5 του Ν. 2307/95. 

β) Των άρθρων 15,43,35,36 και 38 του Ν. 2190/94. 

γ) Του άρθρου 2 του Ν. 2081/92. 

2. Την 12η γνωμοδότηση του Υπηρεσιακού Συμβουλίου 
Υπαλλήλων Ο.Τ.Α. που διατυπώθηκε στο 3/97 πρακτικό 
του. 

3. Την 17/97 απόφαση του Δ.Σ. του Συμβουλίου Περιο- 
χής της 1ης Εδαφικής Περιφέρειας Ν. Λάρισας «Περί ψη¬ 
φίσματος του Ο.Ε.Υ. του», αποφασίζουμε: 

Εγκρίνουμε την 17/97 απόφαση του Δ.Σ. του Συμβου¬ 
λίου Περιοχής της 1ης Εδαφικής Περιφέρειας Ν. Λάρισας 
με την οποία ψηφίζεται ο Ο.Ε.Υ. που έχει ως εξής: 

Άρθρο 1 

θέσεις Διοικητικού Συμβουλίου 

1. Μία (1) θέση κατηγορίας ΠΕΙ Διοικητικού - Οικονομι¬ 
κού με βαθμό Δ’-Α’. 

2. Μία (1) θέση κατηγορίας ΤΕ17 Διοικητικού - Λογιστι¬ 
κού με βαθμό Δ’-Α'. 

3. Μία (1) θέση κατηγορίας ΔΕΙ Διοικητικού με βαθμό 
Δ-Α\ 

4. Πέντε (5) θέσεις κατηγορίας ΥΕ16 εργατών καθαριό¬ 
τητας με βαθμό Ε’-Β’. 

5. Μία θέση κατηγορίας ΤΕ3 Τεχνικού Προσωπικού Τε¬ 
χνολόγων Πολιτικών Μηχανικών με βαθμό Δ'-Α'. 

6. Δύο (2) θέσεις κατηγορίας οδηγών 29 με βαθμό 
Δ’-Α’. 

Άρθρο 2 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές τη λύση της υπαλληλικής σχέσης και 
νοσοκομειακή περίθαλψη τα έξοδα κηδείας των μονίμων 
υπαλλήλων που προβλέπονται από τον οργανισμό, ρυθμί¬ 
ζονται από τις διατάξεις του Ν. 1832/89 καθώς και των 
διαταγμάτων που εκδίδονται σε εκτέλεση των ανωτέρω 
νόμων. 

Άρθρο 3 

Αρμοδιότητες και αντικείμενα του τμήματος, στην αρ¬ 
μοδιότητα του τμήματος ανήκει όλο το προσωπικό της 
Υπηρεσίας του Συμβουλίου Περιοχής καθώς και κάθε 


άλλη αρμοδιότητα που ανατίθεται από τους ΟΤΑ μέλη του 
Σ.Π. 

Αναλυτικότερα: 

α) Διαλέγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής. 

β) Τηρεί το ιδιαίτερο πρωτόκολλο εισερχομένων και 
εξερχομένων εγγράφων, τα οποία διεπεραιώνει στις αρ¬ 
μόδιες υπηρεσίες. 

γ) Προγραμματίζει τις ημέρες και ώρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ) Τηρεί ημερολόγιο των προσωπικών επαφών του Προ¬ 
έδρου εντός και εκτός Σ.Π. 

ε) Παραλαμβάνει από τους υπηρεσιακούς παράγονες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

στ) Παρακολουθεί όλη τη δραστηριότητα του Σ.Π. 
ζ) Αναλαμβάνει τη συγγραφή των κειμένων και επιστο¬ 
λών του Προέδρου. 

η) Αναλαμβάνει τη δακτυλογράφηση και διεκπεραίωση 
της αλληλογραφίας των υπηρεσιών του Σ.Π. 

θ) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια) Επιμελείται της καθημερινής αποβελτίωσης του Τύ¬ 
που. 

ιβ) Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

ιγ) Τηρεί μητρώο, ευρετήριο και τους ατομικούς φακέλ¬ 
λους του μονίμου και με σχέση εργασίας Ι.Δ. προσωπι¬ 
κού. 

ιδ) Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε) Εφαρμόζει το Πειθαρχικό Δίκαιο, 
ιστ) Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ) Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή κατάσταση. 

ιη) Διεκπεραιώνει κάθε υπόσχεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν 
από την υπηρεσία καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπομένης από το νόμο αποζημίω¬ 
σης. 

ιθ) Ελέγχει και παρακολουθεί τα αφορώντα την τήρηση 
του κανονισμού ωραρίου εργασίας. 

ικ) Εκδίδει ή κοινοποιεί εγκυκλίους που το αφορούν 
στην υπηρεσιακή κατάσταση του προσωπικού και το ενη¬ 
μερώνει για τα προγράμματα επιμόρφωσής του. 

κ) Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κα) Εισηγείται στον Πρόεδρο για το προσωπικά αιτή¬ 
ματα των υπαλλήλων. 

Εισηγείται στον Πρόεδρο για τη συγκρότηση αναγκαίων 
επιτροπών και ομάδων εργασίας. 

Παρακολουθεί τη μισθοδοτική κατάσταση όλων των ερ¬ 
γαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

Τηρεί βοηθητικούς φακέλους και βιβλία που κατά την 
κρίση του προϊσταμένου είναι αναγκαία για την εύρυθμη 
λειτουργία του τμήματος. 

Καταρτίζει σε συνεργασία με τις αρμόδιες υπηρεσίες 
του Σ.Π. τον προϋπολογισμό Εσόδων - Εξόδων και τον 
υποβάλλει έγκαιρα αρμοδίως. 

Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων εισηγείται την αναμόρφωσή του, 
την εγγραφή νέων εσόδων και τη χορήγηση συμπληρωμα¬ 
τικών πιστώσεων. 

Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του προϋπολογισμού. 

Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

Τηρεί αρχείο ετησίων απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το ταμείο. 

Προγραμματίζει και παρακολουθεί την πορεία των Εσό¬ 
δων - Εξόδων του προϋπολογισμού και εισηγείται τη σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του προϋπολογισμού. 

Παρακολουθεί τα εγκεκριμένα δάνεια του Σ.Π. και τηρεί 
πίνακες ετησίων τοκοχρεωλυτικών δόσεων για κάθε περί¬ 
πτωση ενημερώνοντας πάντοτε το Ταμείο του Σ.Π. 

Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

Επιμελείται της ασφάλισης των κινητών και ακινήτων 
του Σ.Π. 

Φροντίζει για την υπογραφή των Χρηματικών Ενταλμά¬ 
των από τον Πρόεδρο, την καταχώρησή τους στο μηχανο¬ 
γραφικό σύστημα και την αρχειοθέτηση των ΧΕΠ με τα δι- 
καιολογητικά τους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης ΧΕΠ. 

Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 

Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλαβής του πό¬ 
σης φύσης υλικού των έργων και την υπογραφή τους από 
τις αντίστοιχες επιτροπές παραλαβής, τη φύλαξη του υλι¬ 
κού στην αποθήκη του Σ.Π. και την καταχώρησή του στα 
οικεία βιβλία αποθήκης. 

Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

Εισηγείται την εκποίηση ή την καταστροφή του άχρη¬ 


στου ή παλιού υλικού και τη διαγραφή του από τα αντί¬ 
στοιχα βιβλ'ια. 

Διενεργεί κάθε πράξη σχετική με τη διαχείριση υλικού, 
τη φύλαξή του στις αποθήκες και τη διάθεσή του βάσει 
διατακτικών της αρμόδιας υπηρεσίας. 

Μεριμνά για την έγκαιρη ανανέωση των υλικών που πρό¬ 
κειται να εξαντληθούν. 

Διαβιβάζει στο Γενικό Χημε'ιο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διεξάγει δημοπρασίες ή πρόχειρους διαγωνισμούς, με¬ 
ριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων των συμβάσεων για την πα¬ 
ράδοση των υλικών μέσα στις οριζόμενες προθεσμίες και 
την επιβολή ποινικής ρήτρας σε περίπτωση εκπροθέσμων 
παραδόσεων όπως καθορίζεται στις συμβάσεις ή τις δια¬ 
κηρύξεις. 

Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 

Ελέγχει τους χρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

Ενεργεί πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, 
παραλαμβάνει τις εισπράξεις κ,λπ. 

Εκδ'ιδει τα γραμμάτια εισπράξεως των διαφόρων εσόδων. 
Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

Επιμελείται την αναγκαστική είσπραξη των οφειλών και 
τηρεί όλα τα απαραίτητα για το σκοπό βιβλία. 

Τηρεί όλα τα από το νόμο προβλεπόμενα λογιστικά βι¬ 
βλία εσόδων. 

Ενεργεί τον έλεγχο των εκδοθέντων και διαβιβασθέ- 
ντων στο ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικε ίες δια¬ 
τάξεις περί λογιστικού των Δήμων και Κοινοτήτων. 

Τηρεί τα προβλεπόμενα από το νόμο λογιστικά βιβλ'ια 
εξόδων καταρτίζει τους μηνιαίους και ετήσιους λογαρια¬ 
σμούς της διαχείρισης εξόδων, συντάσσει τους στατιστι- 
στικούς πίνακες που υποβάλλονται στις Δημόσιες Υπηρε¬ 
σίες, συγκεντρώνει τα στοιχεία που απαιτούνται για τον 
ετήσιο απολογισμό εξόδων και καταρτίζει τον απολογισμό 
αυτό. 

Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Σ.Π. και 
επιβλέπει τη σωστή και αποτελεσματική λειτουργία των 
εγκατεστημένων υπολογιστών στις Υπηρεσίες αυτές. 
Παρακολουθεί μελετά και αναλύει τα στατιστικά στοι- 

χεία των υπηρεσιών του Σ.Π. αλλά και όσων άλλων προέρ¬ 
χονται από διάφορες πηγές πληροφόρησης με αποκλει¬ 
στική εντολή του Προέδρου. 

Παρέχει πληροφορίες, πίνακες και δ,τι άλλο στατιστικό 
στοιχείο ήθελε ζητηθεί από τις υπηρεσίες του Σ.Π. και 
μόνο για τις δικές τους ανάγκες. 

Παρέχει υπηρεσίες που αφορούν στην αστική και δημο¬ 
τική κατάσταση των πολιτών. 

Παρέχει υπηρεσίες που αφορούν την καθαριότητα. 

Παρέχει υπηρεσίες που αφορούν στη μεταφορά μαθη¬ 
τών με σχολικά λεωφορεία. 

Παρέχει υπηρεσίες που αφορούν στη διοργάνωση πολι¬ 
τιστικών εκδηλώσεων κ.λπ. 

Παρέχει υπηρεσίες που αφορούν στη χορήγηση αδειών 
λειτουργίας καταστημάτων κ.λπ. 

Ακόμα ενημερώνει τους πολίτες για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεών τους και τους εφοδιάζει με τα απαραίτητα 
πληροφοριακά στοιχεία και διαθέσιμα έντυπα που έχουν 
θέσει στη διάθεσή του οι Δημόσιες Υπηρεσίες και οι ΟΤΑ 
μέλη του. 

Κατευθύνει τους πολίτες στη διεκπεραίωση των υποθέ¬ 
σεών τους και τους συμβουλεύει για την καλύτερη αντιμε¬ 
τώπιση των προβλημάτων τους. 

Κατευθύνει και οργανώνει την επικοινωνία των πολιτών 
με τις υπηρεσίες του Σ.Π. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

'Αρθρο 4 

Οικονομικοί υπάλληλοι 

Στην αρμοδιότητα της οικονομικής υπηρεσίες ανή¬ 
κουν: 

α) Η σύνταξη οικονομικών μελετών, β) η παρακολού¬ 
θηση Προγραμμάτων Ευρωπαϊκής Ένωσης και υλοποίηση 
αυτών, γ) η κατάρτιση των μεσοχρόνιων και ετησίων τοπι¬ 
κών αναπτυξιακών προγραμμάτων της περιοχής, δ) η αξιο¬ 
ποίηση των πλουτοπαραγωγικών πόρων διακοινοτικής ή 
διαδημοτικής σημασίας, ε) η διατύπωση προτάσεων για 
την κατάρτιση των μεσοχρονίων νομαρχιακών αναπτυξια¬ 
κών προγραμμάτων και στ) κάθε άλλη σχετική αρμοδιό¬ 
τητα που ήθελε ανατεθεί από τους ΟΤΑ - μέλη του Σ.Π. 

Άρθρο 5 

Στην αρμοδιότητα αυτή ανήκουν: α) Σύνταξη μελετών 
εκτέλεσης έργων και προμηθειών, β) παρακολούθηση και 
επίβλεψη έργων του Σ.Π., γ) σύνταξη συγκριτικών πινάκων 
και λογαριασμών έργων του Σ.Π., δ) παροχή τεχνικών συμ¬ 
βουλών τόσο στον Πρόεδρο του Δ.Σ. όσο και στα μέλη αυ¬ 
τού, ε) υλοποίηση του πολεοδομικού σχεδιασμού στα 
πλαίσια των εγκεκριμένων ζώνων οικιστικού ελέγχου 
(ΖΟΕ) ή των Ειδικών Χωροταξικών Μελετών και τήρηση 
των δεδομένων του κτηματολογίου της περιοχής του Σ. Π., 
στ) μέριμνα για την εκτέλεση και λειτουργία διακοινοτικών 
και διαδημοτικών έργων τεχνικής υποδομής και κοινωνι¬ 
κού εξοπλισμού, ζ) μέριμνα για την προστασία του περι¬ 
βάλλοντος σε θέματα διακοινοτικής ή διαδημοτικής συ¬ 


νεργασίας, η) κάθε άλλη σχετική αρμοδιότητα που ήθελε 
ανατεθεί από τους ΟΤΑ μέλη του Σ.Π. 

Άρθρο 6 

Αρμοδιότητες και αντικείμενα υπηρεσίας καθαριότητας 

Οδηγοί αυτοκινήτων - Οδηγεί απορριμματοφόρων. 

α) Μέριμνα για τη σωστή λειτουργία και συντήρηση των 
αυτοκινήτων. 

β) Μέριμνα για την ομαλή και απρόσκοπτη τήρηση του 
προγράμματος καθαριότητας στις κοινότητες του Σ.Π. 

γ) Τήρηση του Κανονισμού Καθαριότητας. 

δ) Μέριμνα για τη φύλαξη των αποδείξεων προμήθεια 
καυσίμων και συντήρησης των αυτοκινήτων καθώς και βι¬ 
βλίων με τις χιλιομετρικές αποστάσεις που διανύει ημερη- 
σίως και το χρόνο παραλαβής των απορριμμάτων από κάθε 
κοινότητα μέχρι το χρόνο διάθεσης. 

ε) Κάθε άλλη σχετική αρμοδιότητα που θα ανατεθεί από 
το Σ.Π. 

Άρθρο 7 

Εργάτες καθαριότητας 

α) Φροντίζουν για τη συλλογή των απορριμμάτων από τις 
Κοινότητες - μέλη του Σ.Π. τα οποία έχουν τοποθετηθεί 
σε σακούλες ή σε κάδους απορριμμάτων. 

β) Επιμελείται και άλλων εργασιών που έχουν σχέση με 
την καθαριότητα είτε καθάρισμα πλατειών, κοινοχρήστων 
χώρων, κήπων, οδών κ.λπ. των εγκαταστάσεων του Συμ¬ 
βουλίου όταν δεν ασχολούνται στην αποκομιδή απορ/ 
των. 

γ) Κάθε άλλη σχετική αρμοδιότητα που ήθελε ανατεθεί 
από τους ΟΤΑ μέλη του Σ.Π. και του προϊσταμένου τους. 

Άρθρο 8 

Του προσωπικού πρόϊσταται ο Πρόεδρος του Συμβου¬ 
λίου Περιοχής και σε δεύτερο βαθμό ο προϊστάμενος των 
Διοικητικών Υπηρεσιών ο κατά βαθμό ανώτερος υπάλλη¬ 
λος. 

Άρθρο 9 

Σε όλους τους υπαλλήλους μπορούν να ανατεθούν επι¬ 
πλέον αρμοδιότητες οι οποίες είναι σύμφωνα με το νόμο 
για κάθε ειδικότητα μετά από απόφαση του Δ.Σ. ο δε Πρό¬ 
εδρος συντάσσει εκθέσεις αξιολόγησης των υπηρετού- 
ντων υπαλλήλων του Σ.Π. 

Άρθρο 10 

Ο παρών οργανισμός ισχύει από την ημερομηνία δημο¬ 
σίευσης στην Εφημερίδα της Κυβερνήσεως. 

Αρθρο 11 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής της 1 ης Εδαφικής Περιφέρειας Ν. Λάρισας η οποία 
δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 21 Ιουλίου 1997 

Με εντολή Γ εν. Γ ραμ. Περιφέρειας 
Ο Διευθυντής Περιφ. Διοίκησης 
Γ. ΜΠΟΥΚΗΣ 

Αριθ. 12911 < 7 > 

Σύσταση ίδιου Νομικού Προσώπου στο ΔήμοΤυρνάβου Ν. 
Λάρισας με την επωνυμία «Οργανισμός μέριμνας και 
κοινωνικής Αλληλεγγύης Δήμου Τυρνάβου». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Τις διατάξεις του άρθρου 2 του Ν. 2081/92. 

3. Την αριθμ. 105/97 απόφαση του Δ.Ε. Τυρνάβου περί 
συστάσεως Νομικού Προσώπου με την επωνυμία «ΟΡΓΑ¬ 
ΝΙΣΜΟΣ ΜΕΡΙΜΝΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΔΗΜΟΥ ΤΥΡΝΑΒΟΥ», αποφασίζουμε: 

1. Συστήνουμε ίδιο Νομικό Πρόσωπο του Δημοσίου Δι¬ 
καίου με έδρα το Δήμο Τυρνάβου και με την επωνυμία 
«ΟΡΓΑΝΙΣΜΟΣ ΜΕΡΙΜΝΑΣ ΚΑΙ ΚΟΙΝΩΝΙΚΗΣ ΑΛΛΗ¬ 
ΛΕΓΓΥΗΣ ΔΗΜΟΥ ΤΥΡΝΑΒΟΥ». 

2 Σκοπός του Ν.Π.Δ.Δ. «ΟΡΓΑΝΙΣΜΟΣ ΜΕΡΙΜΝΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΤΥΡΝΑΒΟΥ» 
είναι: 

1. Η υλοποίηση κοινωνικής πολιτικής στο Δήμο Τυρνά¬ 
βου. 

2. Η συμπαράσταση του Δήμου Τυρνάβου μέσω του Νο¬ 
μικού Προσώπου σε άτομα που πλήττονται από την ανερ¬ 
γία, σε αναλφάβητους, σε άτομα μοναχικά, εξαρτημένα, 
καθώς επίσης και σε ομάδες συμπολιτών με ειδικά προ¬ 
βλήματα. 

3. Η καταγραφή των Δημοτών και των κοινωνικών ομά¬ 
δων που χρειάζονται τη βοήθεια του Οργανισμού, με 
σκοπό την αποτελεσματικότερη αντιμετώπιση του όγκου 
των προβλημάτων που αντιμετωπίζουν. 

4. Η προώθηση της επικοινωνίας και συνεργασίας με 
φορείς και ομάδες που ασκούν κοινωνικό έργο. 

5. Η προβολή κάθε ενέργειας που πραγματοποιείται 
τόσο μέσα στην πόλη μας ή αλλού και έχει τον χαρακτήρα 
Κοινωνικής Αλληλεγγύης. 

6. Η καλλιέργεια και η διάδοση ενός κλίματος συνεργα¬ 
σίας συναδέλφωσης και εθελοντισμού με στόχο την ευρύ- 
ερη ανάπτυξη της Κοινωνικής Αλληλεγγύης. 

7. Η διοργάνωση εκδηλώσεων καθώς και η ανάδειξη 
όλων εκείνων των πρωτοβουλιών που σαν στόχο έχουν την 
προώθηση της Κοινωνικής Αλληλεγγύης. 

8. Η προσπάθεια για την εκτέλεση έργων υποδομής που 
σαν στόχο έχουν την προώθηση των σκοπών του Οργανι¬ 
σμού. 

9. Η συνεχής παρακολούθηση όλων των εκείνων των 
δραστηριοτήτων που πραγματοποιούνται στη χώρα μας 
που έχουν στόχους συγγενείς με το Νομικό Πρόσωπο. 

3. Πόροι του Νομικού Προσώπου είναι: 

α) Η ετήσια επιχορήγηση από το Δήμο Τυρνάβου και το 
Κράτος. 

β) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, οργανισμών σωματείων 
κ.λπ. 

γ) Εισπράξεις από το αντίτιμο των πραγμάτων ή των 
υπηρεσιών που τυχόν θα περιέχει το Νομικό Πρόσωπο, 
καθώς επίσης από τη διοργάνωση διαφόρων εκδηλώ¬ 
σεων. 

δ) Πρόσοδοι από τη δική του περιουσία. 

4. Περιουσία του Νομικού Προσώπου είναι: 

α) Τα οικοδομήματα, οι εγκαταστάσεις και τα πόσης «ρύ¬ 


σεως κτίρια που θα «ινεγείρονται για το σκοπό που υπηρε¬ 
τεί. 

β) Κάθε άλλος χώρος ή κτίριο που θα παραχωρείται σ’ 
αυτό. 

γ) Τα υπάρχοντα σήμερα συγγράμματα, κ.λπ. πράγ¬ 
ματα. 

5. Τα όργανα διοίκησης του Ν.Π.Δ.Δ. ορίζονται ως εξής: 

Το Νομικό Πρόσωπο θα διοικείται από 7μελές Διοικη¬ 
τικό Συμβούλιο, τα μέλη του οποίου ορίζονται μαζί με τους 
αναπληρωτές τους, από το Δημοτικό Συμβούλιο Τυρνά¬ 
βου. 

Τα μέλη του Διοικητικού Συμβούλου είναι: τέσσερα (4) 
αιρετά μέλη του Δημοτικού Συμβούλου (Δήμαρχος, Δημ. 
Σύμβουλοι) και τρεις (3) συμπολίτες, Δημότες Τυρνάβου, 
που έχουν ανάλογη επαγγελματική ή κοινωνική δράση ή 
ειδικές γνώσεις, ανάλογα με το σκοπό του Νομικού Προ¬ 
σώπου. 

Πρόεδρος του Δ.Σ. είναι η Δήμαρχος, ή άλλο μέλος, αι¬ 
ρετό ή μη, που ορίζεται από το Δήμαρχο. 

Η θητεία του Διοικητικού Συμβουλίου του Νομικού Προ¬ 
σώπου είναι διετής και λήγει πάντοτε με την εγκατάσταση 
του νέου Διοικητικού Συμβουλίου. 

Ο Πρόεδρος θα εκπροσωπεί το Νομικό Πρόσωπο στα 
Δικαστήρια και σε κάθε άλλη Αρχή. 

Τον Πρόεδρο όταν απουσιάζει ή κωλύεται, αναπληρώνει 
ο Αντιπρόεδρος, ο οποίος εκλέγεται από τα μέλη του Διοι¬ 
κητικού Συμβουλίου στην αρχή της θητείας, για μια διετία. 

Το Νομικό Πρόσωπο θα χρησιμοποιεί χωριστή σφραγίδα 
που κυκλικά θα φέρει χαραγμένες τις λέξεις «Ελληνική 
Δημοκρατία» και την επωνυμία «ΟΡΓΑΝΙΣΜΟΣ ΜΕΡΙ¬ 
ΜΝΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΤΥΡ¬ 
ΝΑΒΟΥ» και στο μέσο θα υπάρχει το εθνόσημο. 

6. Σε περίπτωση κατάργησης του Νομικού Προσώπου, η 
κινητή και ακίνητη περιουσία του, περιέρχεται στην κυριό¬ 
τητα του Δήμου Τυρνάβου. 

7. Τελικές Διτάξεις. 

Το Διοικητικό Συμβούλιο του Νομικού Προσώπου «ΟΡ¬ 
ΓΑΝΙΣΜΟΣ ΜΕΡΙΜΝΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓ¬ 
ΓΥΗΣ ΔΗΜΟΥ ΤΥΡΝΑΒΟΥ» με αποφάσεις του καταρτίζει 
τον Οργανισμό Εσωτερικής Υπη ρεσίας και Κανονισμό Λει¬ 
τουργίας, για τα οποία θα εκφέρει τη γνώμη του, το Δημο¬ 
τικό Συμβούλιο Τυρνάβου. 

8. Με την παρούσα από«ραση προκοιλείται δαπάνη σε 
βάρος του προϋπολογισμού του Δήμου Τυρνάβου, ύψους 
τουλάχιστον 5.000.000 δρχ. για το τρέχον και για κάθε ένα 
απά τα επόμενα έτη. 

Η απόιραση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Ιουλίου 1997 

Με εντολή Γ εν. Γ ραμ. Περιφέρειας 
Ο Διευθυντής Περιφ. Διοίκησης 
Γ. ΜΠΟΥΚΗΣ 

Αριθ. 1023/2/1 -ξγ (8) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 29 
Κατάργηση Αστυνομικών Διατάξεων. 

Ο Δ/ΝΤΗΣ ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ 
ΑΡΓΟΛΙΔΑΣ 

Έχοντας υπόψη: 

1. Τις διατάξεις του άρθρου 12 παρ. 3 και 4 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως τροποποιήθηκε και συμπληρώθηκε με το 
άρθρο 1 του Ν. 1590/1986 (Α’ 49) και το άρθρο 36 του Ν. 
2168/1993 (Α* 147). 

2. Τις διατάξεις του άρθρου 33 παρ. 1 εδάφ. ιβ’ του ΓΊ.Δ. 
161/1988 (Α’ 74) «Αναδιάρθρωση, σύσταση, οργάνωση 
και λειτουργία περιφερειακών Υπηρεσιών της Ελληνικής 
Αστυνομίας και άλλες διατάξεις». 

3. Τις διατάξεις του άρθρου 29Α του Ν. 1558/1985 (Α’ 
137) «Κυβέρνηση και Κυβερνητικά Όργανα», όπως αυτό 
προστέθηκε με το άρθρο 27 του Ν. 2081/1992 (Α’ 154) 
και αντικαταστάθηκε με το άρθρο 1 του Ν. 2469/1997 (Α’ 
38). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Από την έναρξη ισχύος της παρούσας καταργούνται οι 


κατωτέρω Αστυνομικές Διατάξεις του Διευθυντή της 
Αστυνομικής Διεύθυνσης Αργολίδας: 

1. Η υπ ρ αριθμ. 1/1982 «Περί όρων ιδρύσεως και λει¬ 
τουργίας καταστημάτων πωλήσεως οινοπνευματωδών πο¬ 
τών και κέντρων διασκεδάσεως». 

2. Η υπ’ αριθμ. 5/1982 «Περί μέτρων προλήψεως πυρ- 
καϊών». 

3. Η υπ’ αριθμ. 18/1982 «Περί τη ρήσεως σειράς προτε¬ 
ραιότητας στις αφετηρίες και στάσεις λεωφορείων και 
ρυθμίσεως θεμάτων σχετιζομένων με κυκλοφορία οχημά¬ 
των». 

4. Η υπ’ αριθμ. 26/1982 «Περί επιτηρήσεως, εγκατα- 
στάσεως και κινήσεως αθιγγάνων». 

Άρθρο 2 
Ισχύς 

Η παρούσα ισχύει στην περιοχή αρμοδιότητας της Αστυ¬ 
νομικής Διεύθυνσης Αργολίδας από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 3 Ιουνίου 1997 

Ο Διευθυντής 
ΠΑΝΑΓ. ΚΑΛΟΦΩΛΙΑΣ 

(Εγκρίθηκε από το Νομάρχη Αργολίδας στις 3.6.1997) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






